Гольгер Рунэ

**Гольгер Вітус Нёдскаў Рунэ** (;  29 красавіка 2003 году) — дацкі тэнісіст. Паводле рэйтынгу Асацыяцыі тэнісістаў-прафэсіяналаў ёсьць найлепшым мужчынам-тэнісістам у гісторыі краіны, бо 21 жніўня 2023 году заняў чацьверты радок у адзіночным разрадзе.

## Кар’ера
Рунэ афіцыйна стаў прафэсіяналам у 2020 годзе ў веку 16 гадоў. У той год ён браў удзел у адкрытым чэмпіянаце Оклэнду, дзякуючы ўайлд-кард, але выбыў з турніру ўжо пасьля першага матчу. Увесну 2021 году датчанін дэбютаваў на адкрытых чэмпіянатах Аргентыны, а пасьля і Чылі. У апошняй з памянёных краінах ён здабыў перамогу над прадстаўніком першай 30-цы рэйтынгу тэнісістаў Бэнуа Пэрам у двух сэтах, дзякуючы чаму дасягнуў свайго першага чвэрцьфіналу турніру АТП, дзе прайграў Фэдэрыка Дэльбонісу ў двух сэтах. У веку 17 гадоў ён стаў самым маладым чвэрцьфіналістам турніраў АТП з 2014 году. У чэрвені 2021 году спартовец перамог у сваім першым Чэленджары ў Б’ельлі. Улетку Рунэ атрымаў яшчэ некалькі ўайлд-кард на розныя турніры, пасьля чаго ўзьняўся ў рэйтынгу на 145-ы радок.

Рунэ ўзяў удзел у турніры кваліфікацыі адкрытага чэмпіянату ЗША 2021 году пад 24-м нумарам пасеву. Там ён перамог ува ўсіх трох адборачных матчах, кваліфікаваўшыся на чэмпіянат і дэбютаваўшы на мэйджарах. Ён згуляў супраць першай ракеткі сьвету Новака Джокавіча ў першым раўндзе, дзе зьведаў паразу ў першым сэце, але выйграў другі на тай-брэйку. Толькі ў канцы трэцяга сэту ў тэнісіста пачаліся сутаргі, у выніку чаго ён прайграў матч. Свой другі год у ліку прафэсіяналаў скончыў на 103-м месцы ў рэйтынгу АТП.

Рунэ трапіў у топ-100 адзіночнага рэйтынгу АТП 17 студзеня 2022 году, трапіўшы на 99-ы радок. Гэта зрабіла яго другім наймаладзейшым гульцом пасьля Карляса Алькараса. Датчанін няблага выступіў у парным разрадзе, а ў красавіку 2022 году на турніры BWM-Оўпэн здабыў перамогу над Аляксандрам Зьверавым, які на той час быў трэцяй ракеткай сьвету. Пагатоў, Рунэ выйграў гэтым турнір, прасунуўшыся ў рэйтынгу ў першыя 50 тэнісістаў сьвету. Пасьля спартовец дэбютаваў на Ралян Гаросе, дзе спыніўся ў чвэрцьфінале, саступіўшы ў ім нарвэжцу Каспэру Руўду. Пазьней Рунэ яшчэ двойчы дасягнуў фіналаў турніраў АТП у Сафіі і Стакгольму, здабыўшы перамогу ў апошнім памянёным горадзе. У фінале адкрытага чэмпіянату Парыжу датчанін перамог Джокавіча.

Пасьля свайго паўфінальнага выступу на адкрытым чэмпіянаце Мэксыкі Рунэ ўзьняўся на дзьве пазіцыі ў адзіночным рэйтынгу да 8-га нумара сьвету 6 сакавіка 2023 году. На турнры Монтэ-Карлё Мастэрз 2023 году ён перамог трэцяга сеянага Данііла Мядзьведзева і дакрочыў да паўфіналу, вызначыўшыся сваёй першай перамогай над прадстаўніком топ-5 у сэзоне і дзясятую перамогу над прадстаўніком топ-10 агулам. У выніку 17 красавіка 2023 году ён узьняўся на 7-е месца ў сусьветным рэйтынгу, што зрабіла яго самым рэйтынгавым датчанінам у гісторыі нароўні з Куртам Нільсэнам. Тэнісіст няблага выступаў да пачатку адкрытага чэмпіянату Францыі, але і там выступіў добра, спыніўшыся ў чвэрцьфінале пасьля паразы Руўду. На Ўімбэлданскім турніры Рунэ таксама выбыў пасьля чвэрцьфіналу, зьведаўшы паразу ад Карляс Алькараса.

На Монтэ-Карлё Мастэрз 2024 году спартовец выйшаў у чвэрцьфінал паводле вынікаў працяглага матчу, які доўжыўся тры з паловай гадзіны, выгуляўшы дзевятага сеянага Грыгора Дымітрава. Аднак, пасьля датчанін прайграў Яніку Сынэру ў чвэрцьфінале ў іншым трохсэтавым матчы. Улетку 2024 году асаблівых посьпехаў у Рунэ не было, ён дакрочыў да фіналу турінру ў Баварыі ды трапіў у паўфінал турніру ў Цынцынаці. Ён адмовіўся ад удзелу ў летніх Алімпійскіх гульнях у Парыжы, спасылаючыся на даўнюю праблему з прыдалоньнем.

## Крыніцы

## Вонкавыя спасылкі
* Старонка на ATP.
* Старонка на ITF.

Катэгорыя:Дацкія тэнісісты